**אני לדודי, ודודי לי.**

באחד בשבת, שמונה ימים לחודש אלול שנת חמשת אלפים ושבע מאות ושבעים ותשע לבריאת עולם, המקביל לתאריך השמונה בספטמבר שנת אלפיים ותשע עשרה, למנין שאנו מונים כאן, בקולומביה הבריטית אשר בקנדה, החתן \_\_\_\_\_\_\_\_, בן \_\_\_\_\_\_\_\_, והכלה \_\_\_\_\_\_\_\_, בת \_\_\_\_\_\_\_\_, נכנסים בברית הנישואים.

כשאנו מוקפים בבני משפחה ובחברים, אנו מאשרים את מחויבותנו זה לזו.

בעת זו, בה אנו יוצאים למסע החיים, אנו מבטיחים לאהוב ולהוקיר זה את זו, ולעורר האחד בשנייה השראה. אנו מתחייבים לטפח ולעודד זה את זו, ולבטוח זה בזו לאורך חיי נישואינו. נהיה פתוחים וכנים, מבינים ומקבלים, אוהבים וסלחניים, ונאמנים האחד לשנייה. אנו מבטיחים לקיים בינינו תקשורת, להתפשר, ולגלות רגישות זה לצרכי זו. נעניק זה לזו נחמה ותמיכה בעתות הצער ובעתות השמחה.

נהיה מאוחדים בערכינו המשותפים, והם יעניקו לנו כוח. נכבד את ההבדלים הקיימים בינינו, והם יעשירו אותנו. נכבד את הייחודיות הקיימת בכל אחד מאיתנו, ונעזור זה לזו להגשים את מלוא הפוטנציאל הטמון בנו. משפחתנו תקיים מנהגים אשר נוצרו מחוויותינו המשותפות, ומבוססים על מסורות אבותינו. יחד, אנו נשבעים לצמוח ולהקים בית שיהיה שופע למידה, שחוק ואהבה. מי ייתן ונבורך במזל טוב, בבריאות ובאושר.

**והכל שריר וקיים.**